තම දෛනික වැටුප ඉහළ දමන ලෙස ඉල්ලා දුම්රිය අනාරක්ෂිත ගේට්ටු ක්‍රියාකරුවන්ගේ සංගමය අද සිට සිය රාජකාරිවලින් ඉවත්වීමට තීරණය කර තිබෙනවා.අනාරක්ෂිත ගේට්ටු 681 ක සේවකයන් තුන්දෙනෙකු බැගින් දිවයින පුරා 2061 දෙනෙකු මේ වනවිටත් අදාළ සේවා කටයුතුවල නිරතවන බවයි වාර්තාවන්නේ.එම සංගමයේ හිටපු ප්‍රධාන ලේකම් නිමල් චන්ද්‍රසිරි ප්‍රකාශ කළේ කම්කරුවෙකුගේ දෛනික වැටුප රුපියල් 500 ක් කරන බවට ජනාධීපති මෛත්‍රීපාල සිරිසේන ලබාදුන් පොරොන්දුව ඉටු කළ යුතු බවයි.